lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en sk lv sl lv lv es uk es en en es lv en lv sk lv en lv en lv sk lv en lv lv lv lv lv lv lv lv lv lv lv lv lv lv lv lv lv lv lv lv lv lv cs en en de en ru nl sl nl nl lt lt lv lv en lv sk lv en lv en lv sk lv en lv en lv en lv ceb sk lv sk de lv en lv en lv pt lv en lv lt lv lv lt ca lv lv en lv lt ru ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Girgensona komandas biedrs Aikels piedalīsies NHL Visu zvaigžņu spēlē
2018. gada 11. janvāris 13:45
ASV basketbolistes 11. reizi triumfē Pasaules kausā
VideoRubīnam un "Senators" pārbaudes spēlē vēl viens zaudējums
VideoAustrālijas basketbolistes iegūst Pasaules kausa bronzu
VideoNBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
NHL Visu zvaigžņu spēlē, kas 28.janvārī notiks «Lighning» komandas laukumā, četru divīziju komandu kapteiņi būs Konors Makdeivids, Aleksandrs Ovečkins, Stīvenss Stemkoss un Pernels Karls Subans, savukārt trešdien NHL vadība nosauca pārējos šā pasākuma dalībniekus.
Aikelam šī būs debija NHL Visu zvaigžņu spēlē. Šosezon viņš 43 spēlēs guvis 17 vārtus un atdevis 22 rezultatīvas piespēles, būdams «Sabres» rezultatīvākais spēlētājs. Vēl iepriekšējā mačā otrdien Aikels, kura viens no maiņas biedriem bija tieši Girgensons, guva divus vārtus un atdeva rezultatīvu piespēli, taču «Sabres» ar 4:7 kapitulēja Vinipegas «Jets» komandai, piedzīvojot piekto zaudējumu pēc kārtas.
Bufalo komanda aizvada neveiksmīgu sezonu, ieņemot priekšpēdējo vietu visā līgā, bet pēc pēdējās neveiksmes Girgensons atkal atbīdīts uz zemāku virknējumu un nākamajā duelī, visticamāk, vairs nespēlēs kopā ar Aikelu.
Atlantijas divīzijas komandā, kuras kapteinis būs Stemkoss, vārtus sargās viņa komandas biedrs «Lightning» vienībā Andrejs Vasiļevskis, kā arī Kerijs Praiss no Monreālas «Canadiens». Vasiļevskim, ar kuru savulaik par vietu Tampabejas kluba vārtos konkurēja Kristers Gudļevskis, šī būs debija NHL Visu zvaigžņu spēlē, kamēr Praiss šādā pasākumā piedalīsies jau sesto reizi.
Aizsardzībā darbosies Viktors Hedmans («Lightning»), Ēriks Kārlsons (Otavas «Senators») un Maiks Grīns (Detroitas «Red Wings»). Savukārt uzbrukumā bez Stemkosa un Aikela spēlēs arī «Lightning» līderis un šīs sezonas rezultatīvākais spēlētājs Ņikita Kučerovs, kā arī Breds Maršāns (Bostonas «Bruins»), Ostons Metjūss (Toronto «Maple Leafs») un Aleksandrs Barkovs (Floridas «Panthers»), kuram tā būs debija pasākumā.
NHL līdere «Lighning» ar četriem spēlētājiem būs viskuplāk pārstāvētais klubs savās mājās notiekošajā zvaigžņu spēlē, jo Atlantijas divīzijas komandu trenēs šīs vienības vadītājs Džons Kūpers.
Metropoles divīzijā, kuras kapteinis būs Ovečkins no Vašingtonas «Capitals», vārtus sargās viņa komandas biedrs Breidens Holtbijs, kā arī pieredzējušais Henriks Lundkvists no Ņujorkas «Rangers». Aizsardzībā darbosies Sets Džonss (Kolumbusas «Blue Jackets»), Kriss Letangs (Pitsburgas «Penguins») un Noā Henifins (Karolīnas «Hurricanes»), kurš arī piedzīvos debiju.
Tikmēr uzbrukumā bez Ovečkina spēlēs arī Sidnijs Krosbijs («Penguins»), Džošs Beilijs un Džons Tavaress (abi - Ņujorkas «Islanders»), Klods Žirū (Filadelfijas «Flyers»), kā arī Teilors Hols (Ņūdžersijas «Devils»), bet komandu vadīs Berijs Trocs no «Capitals».
Centrālās divīzijas vienības kapteinis būs Nešvilas «Predators» aizsargs Subans, kuram šajā līnijā palīdzēs arī Jons Klingberjs (Dalasas «Stars») un Alekss Pjetrandželo (Sentluisas «Blues»).
Vārtus sargās Peka Rinne («Predators») un Konors Hellebaiks (Vinipegas «Jets»), bet uzbrukumā darbosies Patriks Keins (Čikāgas «Blakchawks»), Neitans Makkinons (Kolorādo «Avalanche»), Breidens Šens («Blues»), Tailers Segins («Stars»), Ēriks Stāls (Minesotas «Wild») un Bleiks Vīlers («Jets»), kamēr galvenais treneris būs Pīters Laviolets no Nešvilas kluba.
Šajā komandā būs visvairāk NHL Visu zvaigžņu spēles debitantu, jo pieciem spēlētājiem šī būs pirmā šāda veida pieredze.
Visbeidzot Klusā okeāna divīzijas komandā, kuru cīņā vedīs kapteinis Makdeivids (Edmontonas «Oilers»), vārtus sargās Džonatans Kviks (Losandželosas «Kings») un Marks Andrē Flerī (Vegasas «Golden Knights»). Aizsardzībā spēlēs Brents Bērnss (Sanhosē «Sharks»), Drū Dautijs («Kings») un Olivers Ekmans-Lāšons (Arizonas «Coyotes»).
Uzbrukumā bez Makdeivida darbosies Džonijs Gudro (Kalgari «Flames»), Anže Kopitars («Kings»), Džeimss Nīls («Golden Knights»), Broks Besers (Vankūveras «Canucks») un Rikards Rakels (Anaheimas «Ducks»). Galvenais treneris šai komandai būs pārsteidzošās NHL debitantes «Golden Knights» vadītājs Žerārs Galāns.
Ovečkins un Keins NHL Visu zvaigžņu spēlē piedalīsies jau septīto reizi, esot ar lielāko šādu pasākumu pieredzi starp visiem gaidāmā mača dalībniekiem, kamēr 12 hokejisti piedzīvos debiju.
Dalībnieku rindās būs septiņi no šā brīža astoņiem rezultatīvākajiem līgas spēlētājiem, malā paliekot tikai Jakubam Vorāčekam no Filadelfijas «Flyers».
Šosezon trešo gadu Visu zvaigžņu spēlē sacentīsies divīziju komandas.
Tampā NHL Visu Zvaigžņu spēle norisināsies otro reizi «Lightning» kluba vēsturē, jo pirmo reizi šāds mačs tika aizvadīts 1999.gadā, kad tajā piedalījās arī Artūrs Irbe.
Visu Zvaigžņu spēle un ar to saistītie pasākumi Tampas pilsētas «Amalie Arena» notiks 27. un 28. janvārī. Līdzīgi kā iepriekšējos divos gados, arī šajā sezonā Zvaigžņu spēlē sacentīsies divīziju komandas, spēli aizvadot formātā «trīs pret trīs». Tāpat dienu iepriekš notiks hokeja meistarības konkursi.
Formāts «trīs pret trīs» pirmo reizi NHL Visu Zvaigžņu spēlē tika ieviests 2016.gadā Nešvilā, kad uzvarēja Klusā okeāna divīzijas komanda, bet pērn Losandželosā panākumu svinēja Metropoles divīzijas zvaigznes.
2015.gada NHL Visu zvaigžņu spēles balsojumā, pateicoties Latvijas hokeja līdzjutēju aktivitātei, pārliecinoši uzvarēja Bufalo «Sabres» komandu pārstāvošais latviešu uzbrucējs Zemgus Girgensons. Pirms tam kāds no Latvijas hokejistiem NHL Visu zvaigžņu spēlē bija piedalījies 2003.gadā, kad to septīto reizi darīja Sandis Ozoliņš. Tāpat divas reizes šajā mačā piedalījies Artūrs Irbe.
ASV basketbolistes 11. reizi triumfē Pasaules kausā
Video Rubīnam un "Senators" pārbaudes spēlē vēl viens zaudējums
Video Austrālijas basketbolistes iegūst Pasaules kausa bronzu
Video NBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Grifins pievienojies "Celtics" komandai
Meiers ar rezultatīvu sniegumu sekmē "Kalev"/"Cramo" iekļūšanu FIBA Eiropas kausa pamatturnīrā
"Liepāja" LIBL pirmajā spēlē negaidīti pārspēj čempioni "VEF Rīga"
Čehija Krievijas hokejistam nepagarina darba vīzu
Noteikta Krievijas un Baltkrievijas hokeja izlašu atgriešanās kārtība starptautiskajā arēnā
Foto un video Porziņģim skaists "slam dunk" un zaudējums pirmajā NBA pārbaudes spēlē Japānā
ASV basketbolistes pārliecinoši iekļūst Pasaules kausa finālā
FIDE izmeklēs skandālu starp Kārlsenu un Nīmanu
Igaunis Tenaks līderis pēc Jaunzēlandes rallija otrās sacensību dienas
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bыбopы OHЛAЙH ЛaTBия roлocyeT зa HoBый cocTaB CeйMa. Cлeди c RUS TVNET
ФoTo Packoпkи coBeTckoй бpaTckoй Morилы B ЭcToHии: BMecTo шecTepыx coлдaT HaйдeHы ocTaHkи coTHи людeй
Boпли OxлoбыcTиHa o "cBящeHHoй BoйHe" и xopoBoды: B MockBe "oTMeTили" aHHekcию ykpaиHckиx perиoHoB
CMИ: Aллa ПyraчeBa пoлyчилa изpaилbckий пacпopT
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa